પ્રાપ્ત વિગતો મુજબ બુધવારે મોડી રાતથી ચાર લોકો બે કારમાં સવાર થઈને આવ્યા હતા. ત્યારબાદ તેઓ આલોક વર્માના ઘરની બહાર આંટાફેરા કરી રહ્યા હતા. વર્માના સુરક્ષા અધિકારીઓએ તેમની ગતિવિધિ પર શંકા ગઈ હતી જેથી તેમણે પૂછપરછ કરવા માટે તેમને પકડવા પ્રયાસ કર્યો તો આ ચારેય શખ્શોએ ભાગવાનો પ્રયાસ કર્યો હતો. સુરક્ષાકર્મીઓ અને ચારેય શંકાસ્પદ શખ્સો વચ્ચે ઝપાઝપી થઈ હતી. જો કે સુરક્ષા અધિકારીઓએ ચારેયને ઝડપી લઈ દિલ્હી પોલીસ દ્વારા તેમની અટકાયત કરાઈ છે.